text: Livreddere i aktion på første dag
  27 juni 2011 kl. 12.43
  Mandag blev et nyt livredder-tårn indviet ved Østerstrand i Fredericia - og livredder kom i aktion allerede første dag. Dog kun for at redde en hund, der var kommet for langt ud.
  Hunden havde forfulgt en hand flere hundrede meter ud i Lillebælt. Og tilskuerne var bekymrede for, om den kunne klare sig i land igen. Derfor opstod der nærmest et "folkekrav" om at livredderne skulle i aktion.
  Trygfonden har betalt halvdelen af det nye tårn, mens kommunen, som tidligere drev et livreddertårn på Østerstrand, har betalt den anden halvdel.
  
  Fik en spand vand
  Det nye livreddertårn blev indviet med en spand vand.
   TrygFondens livreddere er på vagt hver dag kl. 11 og 19 - og det er der brug for. 
  Den nyeste statistik viser, at antallet af druknede i badeulykker ikke er faldet siden 2001. Hvert år dør omkring 13 mennesker ved badning. 
  I TV SYDs område findes også livreddertårne Lakolk på Rømø, i Henne og Vejrs.
  